દહેજ-ઘોઘા રોરો ફેરીના સફળ પરિક્ષણ બાદ આગામી ૨૭ ઓક્ટોબરનાં રોજ મુખ્યમંત્રી વિજય રૂપાણીનાં હસ્તે ઘોઘા થી તેનું ફરીથી ઉદઘાટન થવાનું હતું. જોકે તેમાં વધુ એક વિધ્ન આવ્યું છે. જેમાં શીપ સાથે રહેલી ડક બોટ આજે દરિયામાં અચાનક શીપથી છૂટી પડી જતાં દરિયાનાં પાણીમાં ઉંધી વળી ગઈ હતી. આ બોટમાં ૭ લોકો સવાર હતા. જેમાંથી ૬ લોકોને બચાવી લેવાયા છે. પરંતુ હજી પણ એક કર્મચારી લાપતા છે. જેની મરિન પોલીસ અને સ્થાનિક તંત્ર દ્વારા શોધખોળ હાથ ધરવામાં આવી રહી છે.